b'\n_START_ARTICLE_\nOskars Cibu\xc4\xbcskis\n_START_SECTION_\nKariera\n_START_PARAGRAPH_\nCibu\xc4\xbcskis je svojo profesionalno kariero za\xc4\x8del leta 2004, ko je v latvijski ligi igral za mo\xc5\xa1tvo SK R\xc4\xabga 18, ki slu\xc5\xbei tudi kot glavna baza za latvijsko reprezentanco do 18 let. Naslednje tri sezone je prebil v klubu SK R\xc4\xabga 20 (kasneje imenovanem SK LSPA/R\xc4\xabga), ki predstavlja bazo za latvijsko reprezentanco do 20 let. V sezoni 2005/06 je dve tekmi igral za HK R\xc4\xabga 2000, ki je igral v beloruski Extraligi. Sezono 2008/09 je odigral v ligi EBEL za avstrijski EC Red Bull Salzburg, od sezone 2009/10 pa igra za latvijski klub Dinamo iz Rige v ligi KHL._NEWLINE_Cibu\xc4\xbcskis je igral za latvijsko reprezentanco na dveh Svetovnih prvenstvih do 18 let, v letih 2005 in 2006. Prav tako je igral na dveh mladinskih svetovnih prvenstvih, v letih 2007 in 2008.'